LidanRubinov/Halacha-QA huggingface dataset:
שאלה: כתבה על בעיות כשרות באטליז באושר עד: ביום רביעי ה בניסן התפרסמה הכתבה הבאה בערוץ 10, אולי כבר נחשפתם אליה: ישנם "חורים" בתיאור המקרים, ומקצת ידע אישי שיש לנו אנחנו יודעים שלא הכל בהכרח בעייתי מבחינת כשרות, אבל כן בעייתי מבחינת אונאה ובהחלט מבחינת תברואה. נשמח לעזרתכם לעשות קצת סדר בדברים (אין כאן בקשה לאישור של כשרות בדצ זה או אחר אלא כללים לצרכן שבא לקנות ורוצה לבחון את איכות הכשרות)
תשובה: יש להמתין יום יומיים לבירור של הרה"ר בנושא. במידה ובאמת הייתה בעיה אז הרה"ר תפרסם על כך. את הפירסומים של הרה"ר ניתן לקבל דרך כושרות על ידי זה שתירשם בדף הבית למטה בצד ימין
שאלה: כשרות: מוצרים ללאגלוטן יש כשרות רגילה פתח תקוה כשר לפסח מה עושים קשה להשיג בד"צ כמו פרורי לחם
תשובה: לא הבנו את השאלה אנא שאל שנית
שאלה: בגידה בבעילה שלא כדרכה, ובהריון: הכרתי את אשתי לפני שהתגרשה מבעלה הראשון. ברגעים של חולשה לא שמרנו נגיעה וקיימנו יחסים שלא כדרכה, כיון שלא ידענו עד כמה זה בעייתי. מה עושים עכשיו? האם נוכל להמשיך בנישואינו? אשתי עומדת ללדת בעוד מספר חודשים. אנא עזר לנו.
תשובה: אני מזדרז לענות בערב יו"ט פסח מפאת דחיפות הדבר. יש לפנות לבי"ד. אם אינכם לסוגלים בשל הבושה, להלן ההלכה בנידון זה- אתם אסורים לנישואין ואסורים לשהות יחד, שהרי שניכם מודים בדבר ואין לתלות שנתנה עיניה באחר וכד, ובעילה כמו שתארת היא בעילה אוסרת לעניין זה כמבואר באה"ע ריש סימן כ ברמ"א ובנו"כ. לגבי העובר (בהנחה שודאי לכם שהוא הגיע מאחת הבעילות שהיו בעודה נשואה לאחר) ואפשרות הפלתו או קיומו- מותר לקיימו, וישנה מחלוקת גדולי האחרונים האם מותר להפילו. לאחר הפסח ולאחר שתבדקו כיצד להפרד עם כל הכאב שבדבר, תגיעו לעניין זה. וישראל ישמעו ויראו, כמה כאב ושבר לב יוצא מחטא העריות, ואין מי שחסין ממנו אלא יש להישמר מפניו בגדרות שגדרו ח ברוח קדשם. בהצלחה
שאלה: סינון תה מחרקי נייר: הרב, יש "פסוקים" במקומות מסוימים בביתי, וראיתי אחד על קופסת הקרטון של שקיות תה. האם ניתן בכ"ז להשתמש בשקיות כרגיל? אם לא - האם ניתן ע"י חיתול בד (כפי שעושים עם תבלינים עם חשש לתולעים)?
תשובה: 1. כן אבל יש להתבונן על השקית לפני השימוש 2.לנקות ולהשתמש, ובתנאי שהקופסות היו סגורות.
שאלה: להגיד את כל האמת או לשנות מפני ה בנפילה לפני אירוסים?: בס ד אני בת 19, יוצאת עם בחור בצורה רצינית. אני ובן זוגי שומרים נגיעה, אבל לצערי אני לא תמיד שמרתי. לצערי נפלתי הרבה בנגיעה והגעתי די רחוק. אם יום אחד הוא ישאל אותי מה עשיתי או עד כמה רחוק הגעתי, האם לספר הכל או לשנות מפני ה? אני מפחדת שהאמת תרתיע אותו. כיצד כדאי לנהוג?
תשובה: אם היתה ביאה בעבר, את חייבת לומר לו. אם לא היתה ביאה אלא רק קרבת איסור, אזי הדבר תלוי במה שהוא מניח עלייך. אם הוא מניח שלא חטאת בזה, את חייבת לספר לו. אם הוא מניח שיתכן שחטאת בזה, אין חובה לספר ביוזמה מצידך. אולם אם הוא שואל מעצמו, יש לומר אמת.
שאלה: שמיטה.: ברצוני לשאול שאלה- שנת השמיטה בימנו הוא מדרבנן או דאורייתא?
תשובה: דעת הראב"ד שהיא מידת חסידות. דעת רוב הראשונים שהיא מדרבנן. דעת מעט הראשונים ודעת הנצי"ב שהיא מדאורייתא. למעשה נוהגים כדעת רוב הראשונים.
שאלה: שום בפסח: האם צריך בימנו להקפיד על שום טרי? האם צריך כשרות לפסח לשום יבש? תזכו למצוות
תשובה: אין הבדל ניתן לרכוש את שניהם
שאלה: תפוזים (המשך): בהמשך לשאלתי - עניתם אם רואים את הכנימות. אני אף פעם לא ראיתי כנימות על תפוזים השאלה אם בכלל אוכל לזהות אותם האם מספיק לשטוף, לנגב, ואז אין בעיה לאכול מתוך הקליפה? שוב
שאלה: בישול קטניות בסירי פסח: האם ניתן השנה לבשל בחול המועד קטניות לצורך סעודת שבת (אסרו חג) בסירי פסח?
תשובה: מצ"ב תשובה מתוך הלכות הפסח בפורטל פסח באתר יום חמישי, כ  ניסן - ערב שביעי של פסח הכנות ליום טוב ולשבת: להכין עירוב תבשילין (מצות תבשיל), כדי שאפשר יהיה להכין תבשילים מיום שישי, שהוא יום טוב, לשבת. מותר לאשכנזים לבשל קטניות (שיש להן כשרות לפסח לספרדים!) לצורך אכילה ביום שבת - הן בערב יום טוב, והן ביום טוב עצמו. מותר לבשלן ולאכול אותן בכלים של פסח. לאחר הבישול, אין להשתמש בכלים אלו לצורך הפסח אלא לאחר 24 שעות (בפסח בשנה הבאה, מותר להשתמש בכלים אלו אף בלא הגעלה). רצוי לברור את הקטניות לפני פסח. מי שלא ברר, יכול לברור בפסח.
שאלה: אמונה: הרב. ישלי שאלה. לא מזמן הסתכלתי על ברכת המזון, על הברכה הראשונה:הזן את העולם כולו בטובו בחן בחסד וברחמים, הוא נותן לחם לכל בשר כי לעולם חסדו ובטובו הגדול תמיד לא חסר לנו" עכשיו, ח"ו שיש לי איזה ספיקא כלפי קודשא בריך הוא, אבל יש אנשים שאין להם אוכל, גם גויים וגם יהודים, שלא גומרים את החודש, כאלה שלא יודעים מה יאכלו מחר או כאלה שאין להם גם מה לאכול עכשיו. אז, במחילה, מה אני צריך לחשוב? ב מראש.
תשובה: לך אתקן שני נושאים בדבריך - 1. מי שיש לו חוב בבנק וכד זה סימן שהוא לא נהג לפי ההלכה. הכלל הוא שלאדם אין להוציא לעולם כסף שאין לו, גם אם הוא רעב ללחם מי שיחיה כך לעולם לא יהיה בעל חוב אלא הוא יחיה במסגרת מה שהשם נותן לו. 2. הקב"ה זן את כל הבריות לפי מה שהוא - הקב"ה מחליט שהאדם צריך ולא לפי מה שהאדם או החברה חושבים שהוא צריך חג שמח וכשר דוד לוי
שאלה: סטיביה: למה סטיביה מרמולייט כדר לפסח לאוכלי קטניות? אברהם
תשובה: שטיביה הינה עלים ולא קטנית
שאלה: האם שבת זה זכר או נקבה?: לכבוד הרב, אומרים "שבת הגדול". לא ברור לי האם שבת זה זכר או נקבה. אני מניח שכשאומרים שבת הגדול אז המילה "גדול" מתייחסת למילה יום, כלומר, יום השבת ואז זה בלשון זכר. מצד שני אני שומע שאומרים שבת המלכה כלומר שמתייחסים אל שבת כנקבה. איך אפשר להסביר ולהבין האם השבת זה זכר או נקבה או שאולי זה בכלל לא משנה?
תשובה: זה לא תחום המומחיות שלי. אבל נראה לי כי "משחקים" בין שני המינוחים, כמו "שבת ומבורך", "שבת המלכה", וכדו. שבת
שאלה: מיני בר - פסח: רציתי לשאול לגבי מיני בר, מספיק לנקות במטלית לחה חיצונית או שיש צורך בעוד משהו ע"מ להשתמש בו בפסח?? דבר נוסף- יש לי תנור פירוליטי שאני מפעילה אותו לניקוי אך אסור להכניס לניקוי הזה את הרשתות והמסילות. מה אפשר לעשות איתם ע"מ להשתמש בפסח?
תשובה: מיני בר- נקיון כללי ואחר כך להוציא מים חמים מהברז ודי בכך תנור- עדיף להחליף כלומר שיהיו מיוחדים לפסח. ואם לא אז יש להכשיר אותם בליבון
שאלה: בקבוקים לתינוק בפסח: ברצוני לדעת האם ניתן להכשיר את הבקבוקים של בני התינוק לפסח. לרוב הם משמשים אותנו למטרנה, אבל לפני כמה חודשים הוא שתה מהם גם דייסות (סולת למשל). ביום יום אנחנו מנקים את הבקבוקים עם מים וסבון, ולאחר מכן עם סטריליזטור במיקרו הדר
תשובה: לקנות בקבוקים חדשים. אם אין ברירה אפשר להגעיל ג  פעמים. ובתנאי שאין בבקבוקים חריצים, או שריטות עמוקות.
שאלה: זרע לבטלה: הרב. אתמול בערב הוצאתי בפעם הראשונה זרע לבטלה(בן 15 וחצי) אחרי זה הרגשתי והתנהגתי כאילו לא קרה כלום וכאילו לא עברתי שום עברה אבל אני חושב ששכחתי את חומרת המעשה אולי בגלל שזה דבר נפוץ שאין אחד ממי שאני מכיר שלא עשה את זה וכתוצאה מכך אני לא רואה את זה כדבר נורא,אני חושב ששכחתי את חומרת העוון ואני צריך שתזכיר לי כמה חמור מה שעשיתי.(נ.ב:אני רוצה לבוא מוכן לפסח ככה שאדע שבורא עולם לא כועס עליי)
תשובה: ב"ה, תלמד קיצור שולחן ערוך סימן קנא. דני ארגמן קישור לסימן:
שאלה: כבר אין בית מקדש אז מה הטעם?: אם כבר אין בית המקדש, והכהנים בימינו אפילו לא שומרים שבת (חלקם ושהשם יזכה) למה לא עוקפים את האיסור של כהן עם גרושה ובכלל בכדי שיהיה להם האופציה לעלות לתורה, ואם הוא בכלל לא הולך לבית הכנסת מה הטעם בכל זה?
תשובה: ב"ה, יש ערכים שהקדושה שלהם מוחלטת ולא תלויה במימוש שלהם, כמו ספר תורה קדוש גם אם הוא פסול ולא קוראים בו. ארץ ישראל קדושה גם אם עם ישראל בגלות ולא מקיים את המצוות התלויות בארץ.(מבוא לשבת הארץ טו) עם ישראל עם קדוש גם אם חוטאים. (מסכת קדושין לו) בן הוא בן גם אם מרגיז מאוד את ההורים שלו.(בית כלא לעברינים.) כהן הוא כהן גם אם לא עובד בבית המקדש. דני ארגמן
שאלה: סיר לחץ שלא בושל בו חמץ: אצלנו בבית יש סיר שאימי בישלה בו בשר בלבד, אך הוא לא היה כשר לפסח, והוא נוקה בסקוצ לא נקי לפסח. האם צריך להגעיל את הסיר בכל מקרה אם אנו רוצים להשתמש בו בפסח?
תשובה: כיוון ששהה על כיריים בקרבה לתבשילי חמת מפעפעים, לכתחילה יש להגעיל. בדיעבד האוכל אינו נפסל, ובלבד שאכן בושל בו בודאות רק בשר, ללא רוטב חמץ.
שאלה: קריעה על אדם חי: לך כבוד הרב, שמי איתי ואני מעוניין לשאול אותך שאלה מאוד מאוד מאוד חשובה, כיוון שזאתי פעם ראשונה שאני באתר איני יודע אם השאלה אמורה להיות מופנת אליך או אל רב אחר. לכן אני שולח לך ומחכה לתשובה בעניין. לפני כמה ימים היה ריב נוראי בבית דודיי. אכלנו ארוחת ערב והיה ככל הנראה סכסוך בין הבן הגדול של דודתי ובין אמו (הכוונה אמא לבן) הם רבו וצעקו ומתוך כעס דודתי עשתה קריעה על בנה. הבית נהפך לדומם והבן עמד עם פנים המומות ממעשי אימו ופרץ בבכי לאחר שהוא רץ לחדרו וסגר עליו את הדלת אמו התחילה לבכות ואמרה שהיא לא התכוונה ושהיא לא רוצה שהוא יחשב כ"אדם זר" אלא כבנה (אני בא ממשפחה ששומרת מסורת) אני רוצה לדעת האם ה"קריעה" שאמו ביצעה נחשבת כ קריעה על פי ההלכה (היא ביצעה את הקריעה בישיבה, קראתי טיפה באינטרנט והבנתי שיש משהו שקשור לקריעה בישיבה שלא נחשב) אני מאוד מאוד מאוד מעוניין לדעת האם הוא עדיין נחשב ל-בנה או שכבר לא ובמידה ולא, יש דרך לתקן את מעשי האמא? אני מעוניין לדעת גם במידה ואם זה היה ההפך שהבן עשה על האמא אני מחכה מאוד לתשובה שלך כבוד הרב מבקש ממך כבוד הרב שבבקשה תענה לי בהקדם לך והמשך יום טוב ושבת
תשובה: אין לקריעה משמעות הלכתית, אך יש לריב זה דין של איסור תורה לפגוע באב ואם. יש לחזור בתשובה, להיות עדינים יותר וענווים יותר.
שאלה: השבת שאחרי פסח: בס ד השנה חג שני של פסח יוצא ביום חמישי בערב ונמשך עד יום שישי שזה אומר שזה נכנס לתוך שבת אז איך בשבת נאכל לחם כי אי אפשר לקנות ואחרי פסח מצה נחשבת מזונות
תשובה: בשבת אוכלים הכל כשר באין שום חמץ, כמו בכל הפסח, מפני שמשתמשים בכלים הכשרים לפסח. אין היתר להחליף את הכלים בשבת. יש מושג הלכתי שנקרא  קביעת סעודה  על מזונות. בכל מקרה שאוכלים מזונות וקובעים עליהם סעודה. גם אם אלו יהיו קרקרים או לחמניות מזונות, צריך להתייחס אליהם כמו לחם לכל ענין: נוטלים ידיים מברכים המוציא ולבסוף ברכת המזון. כך ננהג בשבת זו עם המצות, נקבע עליהן סעודה והן יחשבו כלחם לכל דבר. עיין עוד בקישורים להלן: חג שמח!
שאלה: זמני ההלכה בערב פסח: באתרכם אתם מפרסמים זמנים לערב פסח, בחלוקה בין אשכנזים לספרדים. בכל השנה ידוע שישנה מחלוקת בין המג"א לבין הגר"א ובעל התניא, אבל אין חילוק בין ספרדים לאשכנזים. כאן הצגתם את זמן המג"א כזמן לאשכנזים, ואילו לספרדים הצגתם את זמן המג"א בחישוב מחמיר (מעלות השחר עד צאת הכוכבים של הגר"א, ולא כפי החישוב של המג"א עצמו, מעלות השחר עד צאת הכוכבים של רבנו תם). החישוב הזה אינו רווח במנהג בפועל בכל השנה, לגבי סוף זמן ק"ש ותפילה, ולא שמענו שיש חילוק בין ספרדים לאשכנזים. מה המקור ליצור חילוק כזה דוקא בערב פסח, ולהחמיר בסוף זמן אכילת חמץ דרבנן יותר מאשר בסוף זמן ק"ש דאורייתא?
תשובה: כפי שכתבת, ביחס לזמני היום, החילוק המוכר הוא בין שיטת המג"א לבין שיטת הגאונים (שהלכו בדרכם הגר"א ובעל התניא). על אף שבערב פסח אכן מדובר בדין דרבנן, מקובל להחמיר בזמני האכילה והביעור לפי השיטה המחמירה - כמג"א ולכתחילה, לא לנהוג כדעת הגאונים. בזמנים שפורסמו מובאים 3 זמנים: א. המוקדם ביותר הוא זמן "הספרדים" - כפי שיטת הבן איש חי (שלמשל, הגר"מ אליהו זצ"ל נקט כמותו) ומאחר שיש ספרדים רבים ההולכים בדרכו, הבאנו את שיטתו המחמירה בדרך החשבון. ב. הזמן השני הוא על בסיס שיטת המג"א, אך לפי חישובו של הרב טיקוצינסקי (בלוח ארץ ישראל ובספרו "בין השמשות"), המחשב את זמן המג"א מעלות השחר של שעה וחצי זמנית קודם הזריחה ועד שעה וחצי זמנית אחר השקיעה (זמן צאת כל הכוכבים), ולא מעלות השחר ועד השקיעה או עד צאת ג  כוכבים. הבאנו אותו בגלל המנהג המקובל להחמיר בערב פסח, וגם כאן זו שיטת חישוב מקובלת "לחומרא" בתוך המג"א. ג. הוספנו זמן שלישי, שבשעת הצורך אפשר לנהוג כשיטת הגר"א (הגאונים), שהוא הזמן המקובל המאוחר ביותר, ובשעת הצורך אפשר לסמוך על צורת החישוב שמסתמכים עליה בכל יום לק"ש דאורייתא, כפי שכתבת. אך כאמור לעיל, המקובל להחמיר בערב פסח, כפי שנהגו מאז ומעולם בכל ענייני החג. לסיכום, אכן נהגו ישראל להחמיר בערב פסח בפרט ובדיני החג בכלל, וכך גם נהגנו אנו בפרסום הזמנים בחישוב שיטת המג"א ובהוספת דעת הבן איש חי שרבים מבני עדות המזרח הולכים בדרכו. כאמור, הרוצה לנהוג בערב פסח כשיטת הגאונים, יכול, ואף זמן זה הובא בין הזמנים. פסח כשר ושמח
שאלה: טבעת שנשכחה: הרב, לפני שנתיים מצאתי טבעת, לקחתי אותה הביתה כדי לחפש למי היא שייכת אבל שכחתי ממנה. עכשיו פתאום מצאתי אותה ונזכרתי בסיפור, אני לא חושבת שיש סיכוי שאני אצליח למצוא למי היא שייכת, מה לעשות איתה? תמר
תשובה: לפרסם את הפרטים במקום בו מצאת (כולל זמן), ולשמור את הטבעת עד שיגיעו הבעלים
שאלה: ידיעה ובחירה: אני צריך להכין עבודה במחשבת ישראל בנושא ידיעה ובחירה. תוכל לתת לי מקורות איפה אוכל למצוא כמה שיותר תשובות שונות? מראש.
תשובה: חלק מהעבודה זה לחפש ולמצוא את המקורות. אתה צריך להכין עבודה - אז תעבוד עליה. מה העניין לבקש ממני שאעשה את העבודה במקומך?
שאלה: שבועה ובקשה להתרה: שמי. אתמול חוויתי חוויה לא נעימה. היה לי ויכוח ים בני בן העשר, שהוא חכם לא קטן נפגעתי מדבריו ומתוך כאב אמרתי שאני נשבית לא לדבר איתו ביומיים הבאים. ואכן זאת עשיתי למספר שעות. אני אף פעם לא נשבעתי בעבר, וזה אינו מפסיד להטריד את מנוחתי. אני אוהבת את הילד שלי אהבה רבה וחשבתי ששתיקה למולו תהיה פתרון.
תשובה: אנא קראי שוב את שאלתך, ונסי להסביר מה את בדיוק שואלת, כדי שאוכל להתכוונן לשאלתך.
שאלה: שאלות הלכתיות: 1. האם לברכת האילנות אפשר לברח גם על אילן שבו יש פרח אחד שלא נפתח עדיין? 2. בערב שבת כיבו את נורת המקרר, מישהו בשבת בלילה הדליק אותה ומישהו אחר בשבת בבוקר כיבה אותה. האם מותר להשתמש במקרר בשבת? באוכל שבו? 3. בשבת ביקשו ממני להוריד כלי חמץ למרטף, הורדתי אך לא שמתי במקום שבו צריך להניח ורק במוצש הנחתי שם. האם יש בזה בעיה של הכנה מקודש לחול? 4. האם יש צורך לברור קטניות שמגיעות באריזות קפואות? 5. כשניקנו את התנור כדי להכשירו מצאנו בתוך זכוכית הדלת עצמה, במקום שיד אדם בכל לא משגת לכלוך שלא יורד ואין דרך להגיע אליו.האם יש בעיה בכך?
תשובה: א. אין הלכות מדויקות מאוד על ברכת האילנות, ונראה כי אין זה הכרחי למדוד את גודל הפריחה כדי להכריע האם לברך או לא. אם עץ הוא עץ מלבלב   מברכים, ואם לא   לא. ב. מותר להשתמש במקרר ובאוכל שבו, על אף העובדה שמי שכיבה את המנורה וקל וחומר מי שגרם להדלקתה   עשה דבר שאינו נכון והוא אסור. ג. אין בזה בעיה של הכנה מקודש לחול. ד. צריך לברור גם באריזות קפואות, שכן יכול להיות שהוקפאו חרקים. ה. צריך לשים חומר שיחלחל לשם, ויהפוך את פירורי החמץ לבלתי ראויים לאכילה. אם הם כבר כאלה (שרופים לדוגמה), אין חובה לעשות דבר. והרבה שמחה
שאלה: פסח: הרב, הרם מותר ללכת בחול המועד פסח לאדם שאינו שומר את הפסח גם אם לא אוכלים אצלו?
תשובה: מותר ללכת אליו, ולהיזהר שלא לאכול שם דבר.
שאלה: קורנפלקס דליפקאן דליאגוס: ברצוני לברר מה עלי לעשות יש בידי כ10 קופסאות של קורנפלקס מחברת תלמה קורנפלקס דליפקאן דליאגוז על הקופסא מופיע ברכיבים שיש בו גלוטן האם אפשר למוכרו או שזה חמץ גמור ועלי לבערו כמו"כ יש בידי חבילת גרנולה מחברת שקדיה שבין הרכיבים מןפיע שיש בו שיבולת שועל זה גרנולה עם צימוקים אגוזים ושקדים האם עלי לבערו או אפשר למוכרו
תשובה: המכירה חלה על כל כמות של חמץ. אולם באופן כללי היא לא נועדה לצריכה ביתית אלא להפסד גדול של בעלי עסקים. ובכל אופן אם תמכור אז המכירה תופסת. ההחלטה בידך.
שאלה: מותר לנו לדאוג או רק להאמין?: רציתי לשאול האם מותר לנו לדאוג? כי מצד אחד דאגה זה מראה על אכפתיות אבל מצד שני זה מראה גם על חוסר אמונה בקב"ה, כי מתי שאנחנו דואגים אז זה כאילו שאתה לא באמת מאמין בקב"ה שהוא זה שדואג לך ומסדר את הכל בעולם?
תשובה: לך! מה שלומך? דבר ראשון   אני ממש מתנצל על האיחור במענה, מקווה שתסלחי ותמחלי לי. שאלת שאלה מצוינת שקשורה לבסיס באמונה, ודבר זה לא ברור לכל אחד. יישר כוח! על בטוח? מצד אחד אנחנו שומעים את השיר של הזמר חנן יובל (מבוסס על תהלים, פרק קט"ו פסוק ט ): "ישראל, ישראל בטח ב- ה, עזרם ומגנם הוא. אנחנו מאמינים בני מאמינים ואין לנו על מי להישען - אלא, אלא על אבינו, אבינו שבשמים!" ומצד שני אנחנו שומעים וחווים מדי יום בחדשות, בעיתונים וגם בחיינו החברתיים והפרטיים בעיות וקשיים, שוואלה   לא כל כך קל להישאר עם פרצוף סמיילי. אז מה האמת??? שלא תדאג עוד עד לסוף הימים? אנחנו באמת מאמינים שהכול טוב, ועזוב אתכם משטויות כי כשלפעמים קוראים דברים ואין לנו מה לעשות נגד זה אז   "האקונה מטטה" זה המוטו שלנו? במילים אחרות - צריך לסמוך על הקב"ה שיעשה את "העבודה השחורה" למעננו, בזמן שאנחנו מאמינים בכל ליבנו, מקיימים מצוות וכל זה? או שאנחנו מנסים לעבוד על עצמנו ו"אל תהיה דג (או גפילטע פיש)" כי מה יעזור אם נדאג וניכנס לדיכאון? הרי זה סתם ישתק אותנו. לב הנמר. נתאר מצב: הלכנו לגן החיות, ופתאום לידנו השתחרר נמר שכנראה שכחו לתת לו באותו יום ארוחת בוקר. אולי נשתתק, אולי ננסה להילחם, אולי נברח בצרחות (לפחות נראה לי שהייתי עושה כך.) אבל מה שבטוח   נדאג! מקרה אחר: הגענו באמצע מסלול של טיול אל צלע הר תלול   לא נדאג כשננסה לעבור אותו? (בייחוד מי שיש לו פחד גבהים). דאגה? לפעמים מתבלבלים בין דאגה לבין חברה הנחמד   החשש. יום חם? מחשש להתייבשות לוקחים בקבוק מים. יום גשום? מחשש להירטבות לוקחים מטרייה. ויש עוד אלף דוגמאות. ובדיוק כמו שכתבת, רק בשוני קטן: "חשש מראה על אכפתיות"! כשאנחנו רואים שקשה להורינו   אנחנו חוששים, אכפת לנו, ואז אנו עוזרים במה שאנחנו יכולים. בבית ובמשפחה שנבנה, אנו רוצים שהכול יהיה פיקס   לכן אנו חוששים ומתוך כך בונים את הקשר שיהיה כמה שיותר חזק. בצבא אנחנו רוצים שתהיה לנו יכולת טובה להגן על עצמנו ולהילחם כשצריך   לכן אנחנו חוששים ובודקים כל הזמן שהכול טוב. ואצלנו, בנשמה הפרטית, מומלץ לנסות לחשוש קצת כל סוף יום ולבדוק מה עשינו באותו יום ספציפי. התקדמנו? נפלנו? מה כדאי לעשות בהמשך? ומתוך כך   להמשיך הלאה ולעלות ברמת האמונה עוד ועוד. ומה עם הקב"ה? בזכות זה שאנחנו מתאמצים   הוא יהיה בעזרנו, ואז לא צריך לדאוג או לפחד. חשוב מאוד לזכור: לקב"ה חשוב בעיקר המאמץ שלנו, לא רק אם הצלחנו או לא. לסיכום יש בלבול בין דאגה לחשש. דאגה יכולה להביא לפחדים, לשיתוק ולדיכאון, ומכאן יש סכנה גדולה ליפול (גם באמונה וגם בחיינו). חשש מביא לידי שימור על הקיים, בנייה והתקדמות. ואם ניקח את זה לדברים שבקדושה   עלייה ברמת האמונה. הנקודה שכדאי לשים אליה לב: לחשוש טיפ-טיפה ולהסתכל סביב איך אנחנו יכולים לקדם אחרים וגם את עצמנו. וכשהקב"ה רואה את מאמצינו בעקבות החשש   הוא נמצא בעזרנו! נסיים במשפט החזק: "אל תדאג", אמר הדג, "יש לי עורך דין כריש!!! מקווה שעזרתי, ואשמח לתגובות באתר או במייל האישי שבוע טוב! דורון dozkih gmail.com
שאלה: קוקה קולה דובדבן: חברי הביא לי קוקה קולה בטעם דובדבן משוויץ.האם הוא כשר?
שאלה: איך מחזקים את האמונה בעצמי??: שמעתי עליכם הרבה ואני סתם סקרנית לשאול. ברוך ה הקטע הלימודי ממש הולך לי. אבל בקטע החברתי קצת פחות. אני מטבעי די סגורה ומופנמת. למרות שמלא פעמים יש לי הרבה מה לומר בכל מיני עניינים, אבל בכל זאת אני מעדיפה לשתוק. הרבה פעמים אני מוצאת את עצמי בהפסקות בצד. חשוב לילהדגיש שאני זו שנשארת ולא מצטרפת לשיחות עם חברות. אבל מתישהו זה כבר לא נעים. אני מרגישה שאין לי מספיק דברים מצחיקים או מגניבים לומר טו שאני חוששת מאיך שאנשים יגיבו. השאלה שלי (אחרי כל ההקדמה הארוכה הזו(:) רציתי לשאול איך לגרום לזב שאני אאמין בעצמי.
תשובה: לך אני מצטערת על העיכוב בתשובה, אבל מקווה שעדין אוכל להועיל. נראה שאת עם הרבה מודעות עצמית, ולפעמים אולי זו הבעיה אנשים עם מודעות עצמית גבוהה, לפעמים שופטים את עצמם בצורה חמורה הרבה יותר ממה שאנשים אחרים בכלל היו מעזים לשפוט אותם. למעשה, יש מצב טוב שאת חושבת על עצמך דברים שאנשים אחרים בכלל לא רואים ולא חושבים. אני לא יכולה לומר לך להיות עם פחות מודעות עצמית, כי זה לא באמת יעזור. מה כן אפשר לעשות? אני מניחה שאם את טובה בתחום מסוים, זה בטח עושה לך טוב ומגביר את תחושת הביטחון שלך. לכן, אני הייתי מנסה ללכת לכיוון הזה. תחשבי באיזה תחום את טובה. משהו שקשור ללימודים או משהו שבכלל לא קשור כמו חוגים למיניהם ותחביבים אחרים. את אומרת שאת טובה בחלק הלימודי, אז כבר מכאן, את יכולה לנסות להכנס לשיחה בנושאים שאת מרגישה שאת מבינה בהם. אם את יודעת שמה שאת אומרת הוא דבר נכון, אז אין סיבה שיקטלו אותך ולראות מה תהיה התגובה לכך. כשתראי שהתגובה תהיה טובה, ואין סיבה שהיא לא תהיה טובה, תוכלי להמשיך ולאט לאט להתערב בשיחה. כמו כן, תנסי אולי לחזק אצלך תחומים שאת אוהבת, וכשאת תראי שאת טובה במשהו מסוים, זה כשלעצמו יעניק לך ביטחון ויגרום לך להאמין בעצמך. מקוו שהועלתי במשהו. ובכל מקרה, את מוזמנת לפנות גם במייל אישי לספר איך הולך או אם תרצי לפרט יותר בהצלחה סיון sivanlax gmail.com
שאלה: דין חולצה מכופתרת בשבת: מה הטעם שמותר לכפתר חולצה מכופתרת בשבת, וזה לא אסור משום מכה בפטיש (מתקן כלי) אע"פ שזה לא מעשה אומן (התפירה), כמו שאסור לחתוך טישו בשבת משום מתקן כלי, במה הם שונים?
תשובה: החולצה כבר מיוצרת לחלוטין, ואתה לא עושה דבר שמייצר בה דבר מה חדש, אלא משתמש בה כדרכה. ממילא אין בה כלל מכה בפטיש. הסיבה שאסור לחתוך טישו בשבת אינה נובעת מ"מכה בפטיש", אלא נובעת מאיסור מחתך, של חיתוך בקווים ישרים לפי הפסים. האם מותר לקרוע שלא לפי הסימן? יש כנראה איסור דרבנן לעשות כך, כמו כל מקלקל.
שאלה: כשרות של הולנד: אני עדיין בשלב שאוכלת חלב נוכרי ויש עוגיות שאני אוהבת אך הכשרות שלהן היא הרבנות הראשית של הולנד. על האריזה רשום: כשר חלבי- לאוכלי חלב נוכרי אפיית ישראל ללא חשש "חדש"בהשגחת הרבנות הראשית להולנד ובאישור הרבנות הראשית לישראל. אשמח לדעת כמה דברים: מה הכוונה ב "אפיית ישראל ללא חשש "חדש"? מה הכוונה של "אישור הרבנות של ישראל"? מהי רמת הכשרות של המוצר והאם זה ר לאכול ממנו? ושבוע טוב,
תשובה: אפיית ישראל הכוונה   שאין בזה חשש של אפיית נכרים. חכמים גזרו ואסרו בישולי גויים, אולם אם יהודי מעורב בהכנת האוכל, למשל, אם המשגיח מדליק את האש, האוכל מותר (לאשכנזים, הספרדים דורשים שיהודי יעשה פעולות נוספות) חשש "חדש"   אסור להשתמש בקמח מדגנים שקצרו לפני ט"ז בניסן, עד תאריך זה. הכשרות מאשרת שאין חשש כזה. אישור הרבנות של ישראל   כל אוכל מיובא, צריך לקבל את אישור מחלקת היבוא של הרבנות הראשית, מכיוון שישנם גופי כשרות בחו"ל שלא סומכים עליהם. לכן, במקרה זה, הכשרות מאושרת. הכשרות נראית ר, ואם את מקילה בחלב נכרי   אין מניעה להשתמש במוצר.
שאלה: כשרויות שונות לפסח:, יש מוצרים שמופיעים כשרות של הבדץ לימות השנה לא לפסח ועל אותו מוצר יש כשרות לפסח של חת"ס ב"ב וכד ללא קטניות מה זה אומר - שיש בעיה שהבדץ לא מכשיר או שזה רק עניין של כסף? ם
תשובה: לבד"ץ העדה החרדית יש קריטריונים שונים. כדאי לבדוק לפי מוצר
שאלה: ספירת העומר: לכב הרב, אני אשכנזי ממוצא רומני פולני. האם אני אמור להתגלח לפני שבת בספירת העומר? מה קורה בשלושת השבועות. מתי מתגלחים ביום העצמאות ובל"ג בעומר, ביום עצמו או לקראת כניסת החג ביום הזיכרון? רוב תודות
תשובה: מנהג אשכנז המקובל הוא לא להתגלח בספירת העומר בימי שישי. בוודאי שלא בימי בין המצרים. גילוח ביום העצמאות - לקראת היום. בל"ג בעומר יש הרבה שיטות, ועדיף לא להתגלח לפני בוקרו של היום.
שאלה: פרשת השבוע שנים מקרא ואחד תרגום: אני נוהג בלי נדר לקרוא את פרשת השבוע במהלך השבוע לפי הימים (מקרא, רש"י ותרגום). אמר לי רב הקהילה, כי אף השבוע (לפני שבת פסח) עלי לקרוא את פרשת השבוע של שמיני. האם זה אומר שאני אמור לקרוא בקצב רגיל, אבל פשוט פעמיים או לקרוא בקצב של עולה לתורה ביומיים? רוב תודות
תשובה: בשל העובדה שפרשת שמיני תלווה אותנו שבועיים - אתה רשאי לקרוא בדרך שמתאימה לך, בין אם בקצב רגיל ובין אם בהרחוות הזמן, עד שבת פרשת שמיני. ויישר כוח
שאלה: השתלת שיער: לרב האם יש מניעה לבצע השתלת שיער בספירת העומר
תשובה: אמנם, איסור כזה אינו נמצא בהלכה, אולם מסתבר שאינו שונה מתספורת שעניינה לסדר את מראה האדם בשערו. לכן, צריך להחמיר בהשתלת שיער בכל הזמן שאסור להסתפר.
שאלה: חמץ לתינוק: תינוקת בת 5 חודשים אשר אינה עולה טוב במשקל ואוכלת דייסת 7 דגנים לעלייה במשקל, ומטרנה על בסיס קורנפלור, שניהם לא כשרים. האם ניתן להאכיל גם בפסח?
תשובה: צריך להתייעץ עם רופא. אם זה קריטי - בוודאי שמותר. אם המטרנה על בסיס קורנפלור מספיקה - עדיף. וצמיחה מהירה
שאלה: ברוקולי: איך אפשר לאכול ברוקולי כשר? חג שמח
תשובה: מצ"ב הנחיות בנושא
שאלה: שאלות על השואה אחרי מסע פולין: הייתי לפני שבועיים במסע לפולין עם האולפנה.היה מדהים,מרומם,משמעותי וגרם לי עוד יותר להאמין בה. אבל יש לי 2 שאלות שאני אשמח שתענו לי: 1.איפה אלוקים היה בשואה?? 2.למה הם ולא אני??
תשובה: לק"י לך! בשאלות שלך החזרת אותי אחורה למסע שלי, למקום הנפשי בו אני הייתי ואני ממש מזדהה עם מה שכתבת. המסע הזה מזמין אותנו להתבוננות פנימה לעצמנו לאור העבר וההווה שקיים לנגד עינינו. לכן, את לא צריכה להיבהל בכלל מהשאלות שעלו. אפילו הייתי אומר הפוך - אשריך שהמסע הזה הביא אותך להעמקת בחיבור עם ה  ומתוך כך גם לשאול שאלות בשביל לדעת את ה. ברמה אמונית אולי נראה שהשאלות קשות אך האמת, הן עמוקות נורא. נשתדל בתשובה לענות עליהן ואם תרצי שנעמיק בהן את מוזמנת לכתוב לנו על כך. איפה אלוקים היה בשואה? אחת השאלות היותר מהדהדת היא השאלה הזו. שאלה ששמעתי עליה כמה תשובות, אך אני רוצה לשתף בתובנות ודברים ששמעתי מפי הרב ישראל מאיר לאו שליט"א על שאלה זו. כשאנו שואלים את השאלה הזו אנו הרבה פעמים מתכוונים לשאול "איפה ה  היה? איך הוא היה יכול לתת לזה לקרות? ואם הוא היה איך זה קרה?". שאלה שהרבה פעמים כאילו אומרת "לא יכול להיות שהוא היה, אחרת זה לא היה קורה". לנו ברור שהוא היה ושהוא קיים ומשגיח עלינו תמיד. אז אם כן, איפה הוא היה? התשובה היא: היכן שהוא תמיד היה. מה?! כן. הרבה פעמים אנחנו מסתכלים בעין המיקרוסוקופית על המציאות ורואים פריים אחד מכל הסרט. אנו מאמינים שהקב"ה תמיד משגיח עלינו ודואג לנו. זה לא אומר שכל הזמן כעם אכלנו תותים, אבל בגדול המצב הוא טוב. ככה גם עכשיו, גם אם לא ברור ויש כאב בדרך. לכאורה זה דומה למישהו שנכנס לחדר ורואה מישהו, עטוף בכל גופו, לוקח סכין וחותך אדם ומתחיל לגעת בחלקי הגוף של האדם החתוך. נשמע מזעזע, נכון? העניין הוא שאותו אחד הוא לא אדם רשע אלא מנתח שמציל עכשיו את החיים של המטופל. אותו דבר (ואם תרצי להעמיק בזה יש את מאמר השורות של הראי"ה קול זצ"ל שמופיע במאמרי הראיה). היה פה משהו בשביל להציל אותנו. מה? אני לא יכול להגיד שאני יודע במדויק, הרי זה משהו שהרופא, הקב"ה, יודע. אבל, מה שחשוב שנדע שזה הגיע ממקום של אהבה וטוב לעם ישראל, גם אם הניתוח הזה כאב והשאיר בנו צלקת. בסוף, זה לטובה, גם אם אז ועכשיו זה לא ברור לנו. (ורק הערה קטנה, בלי להביע דעה, יש שאומרים שבלי השואה לא היינו מצליחים להקים את המדינה ולנוע עוד יותר על במסילת הגאולה ושיבת ציון). למה הם ולא אני? כמו שאנחנו לא יודעים את חשבונותיו של ה, כפי שרמזנו בסעיף הקודם, ככה זה גם עם השאלה הזו. אז מה? אין תשובה? יש. לכל אחד מאיתנו יכולות משלו וכן לכל דור. כנראה שאנחנו לא היינו מתמודדים עם המציאות שלהם, ואולי הם לא היו מתמודדים המציאות שלנו. לכל אחד מאיתנו כוחות כדי להתמודד עם המציאות שסביבנו ובהתאם לייעוד, משא, שלנו בעולם. זה לא בא להמעיט בנו או בדור השואה. זה בא לייחד כל אחד מאיתנו, כדור וכפרטים. הצעה קטנה לנחיתה שאחרי השאלות האלו הן נפלאות, וכמו שאמרנו הן גם מבטאות את חיזוק האמונה שלך בה. לפעמים יוצא שאחרי כמה זמן אנחנו מרגישים שזה נעלם. מה עושים כדי שזה יישאר ונמשיך את התנופה? לא מפחדים לשאול שאלות ומעמיקים בלימוד אמונה. אני מקווה שהדברים עזרו ונתנו כיווני מחשבה לגבי שתי השאלות. אם תרצי שנתחיל עוד או שיש שאלות נוספות תרגישי בנח לשלוח אלינו. ישר כוח גדול! נתנאל netanelweil gmail.com